A KÖZSZOLGÁLATI TÖRVÉNYSZÉK VÉGZÉSE
(első tanács)
2009. június 4.
F‑56/08. sz. ügy
Jorge de Britto Patrício‑Dias
kontra
az Európai Közösségek Bizottsága
„Közszolgálat – Tisztviselők – Közös egészségbiztosítási rendszer – Az eltartott gyermekek közös egészségbiztosítási rendszer általi elsődleges biztosítása – A panasz hiánya – Nyilvánvaló elfogadhatatlanság”
Tárgy: Az EK 236. cikk és az EAK 152. cikk alapján előterjesztett kereset, amelyben J. de Britto Patricio‑Dias vitatja a Bizottság
azon határozatát, amely megtagadja, hogy a felperes eltartott gyermekei elsődlegesen az Európai Közösségek közös egészségbiztosítási
rendszere által legyenek biztosítva.
Határozat: A Közszolgálati Törvényszék a keresetet – mint nyilvánvalóan elfogadhatatlant – elutasítja. A Közszolgálati Törvényszék a
felperest kötelezi a költségek viselésére.
Összefoglaló
1.      Megsemmisítés iránti kereset – Keresettel megtámadható aktusok – Fogalom – Meghatározott jogi helyzet befolyásolására alkalmas
aktusok – Kizárólag az aktus indokolása ellen irányuló kereset – Elfogadhatatlanság
(EK 230. cikk)
2.      Tisztviselők – Kereset – Előzetes közigazgatási panasz – Hiány – Elfogadhatatlanság
(Személyzeti szabályzat, 90. és 91. cikk)
1.      Csak azok az aktusok vagy határozatok minősülnek megsemmisítés iránti keresettel megtámadható intézkedéseknek, amelyek a felperes
jogi helyzetének jelentős módosításával az utóbbi érdekeit közvetlenül és azonnal érintik. Ezzel szemben az ilyen aktus indokolása
önmagában nem támadható meg megsemmisítés iránti keresettel, mivel az nem minősül a sérelmet okozó aktus szükséges alátámasztásának.
(lásd a 15. pontot)
Hivatkozás:
az Elsőfokú Bíróság T‑138/89. sz., NBV és NVB kontra Bizottság ügyben 1992. szeptember 17‑én hozott ítéletének (EBHT 1992.,
II‑2181. o.) 31. pontja;
2.      A személyzeti szabályzat 91. cikkének (2) bekezdése alapján csak akkor fogadható el a sérelmet okozó aktussal szemben benyújtott
kereset, ha azt megelőzően a személyzeti szabályzat 90. cikke (2) bekezdésének megfelelően, az előírt határidőn belül panaszt
nyújtottak be a kinevezésre jogosult hatósághoz, amelyet az kifejezett vagy hallgatólagos határozattal elutasított.
(lásd a 16. pontot)
Hivatkozás:
az Elsőfokú Bíróság T‑108/99. sz., Reggimenti kontra Parlament ügyben 1999. december 7‑én hozott végzésének (EBHT‑KSZ 1999.,
I‑A‑243. o. és II‑1205. o.) 19. pontja.